
RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.135/2006 privind majorarea capitalului social al Casei de Economii şi Consemnaţiuni C.E.C.-S.A.

                      În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate, spre dezbatere, în fond, în procedură de urgenţă, cu proiectului de Lege pentru aprobarea Ordonanţei de urgenţă a Guvernului nr.135/2006 privind majorarea capitalului social al Casei de Economii şi Consemnaţiuni C.E.C.-S.A., trimis cu adresa             nr. PL-x 178 din 26 martie 2007, înregistrat sub nr. 21/87 din 27 martie 2007 şi respectiv, 22/154 din  26  martie 2007.


Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, în cazul acestui proiect de lege, Camera Deputaţilor este Cameră decizională.



Senatul, în calitate de primă Cameră sesizată, a adoptat iniţiativa legislativă în şedinţa din 21 martie 2007.

Consiliul Legislativ a avizat favorabil proiectul de lege cu observaţii şi propuneri, conform avizului nr.1789 din 22 decembrie 2006.

Comisia juridică, de disciplină şi imunităţi conform avizului nr.31/327 din 4 aprilie 2007, a avizat fovorabil iniţiativa legislativă.

Proiectul de lege supus dezbaterii are ca obiect de reglementare mandatarea Ministerului Finanţelor Publice de a propune adunării generale extraordinare a acţionarilor şi de a vota majorarea capitalului social al Casei de Economii şi Consemnaţiuni C.E.C. – S.A., precum şi suplimentarea bugetului Ministerului Finanţelor Publice pe anul 2006 cu suma necesară realizării acestei operaţiuni. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii celor două Comisii au examinat iniţiativa legislativă mai sus menţionată în şedinţa din 17 aprilie 2007. 
La dezbaterea acestui proiect de lege au fost prezenţi, în calitate de invitaţi, reprezentanţii Ministerului Economiei şi Finanţelor: domnul Cătălin Doică – secretar de stat şi doamna Liliana Mitre – director general adjunct, precum şi reprezentantul Casei de Economii şi Consemnaţiuni C.E.C. – S.A.: domnul Eugen Rădulescu – preşedinte.
                     La dezbaterea acestei iniţiative legislative, din totalul de 23 de membri ai Comisiei pentru politică economică, reformă şi privatizare au fost prezenţi 22 deputaţi, iar din totalul de 27 de membri ai Comisiei pentru buget, finanţe şi bănci au fost prezenţi 24 deputaţi.

                     În urma dezbaterilor şi a punctelor de vedere exprimate de către membrii celor două Comisii şi de către invitaţi, s-a hotărât, cu majoritate de voturi (2 abţineri), să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.135/2006 privind majorarea capitalului social al C.E.C.-S.A., în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.

           PRESEDINTE,                                                             PREŞEDINTE,

           Mihai TUDOSE                                                  Mihai Nicolae TĂNĂSESCU                                                                                             

            SECRETAR,                                                                   SECRETAR,                                                                                                                   

            Iuliu NOSA                                                              Radu Cătălin Drăguş                                                                                   
             Consilier parlamentar,                                                                  Consilier parlamentar,

         Anca Chiser                                                                              Alexandru Onete

  Expert parlamentar,                                                                     
            Graziella  Segărceanu                                                                                  

Vă înaintăm, alăturat, RAPORTUL COMUN asupra proiectului de Lege pentru aprobarea Ordonanţei de urgenţă a Guvernului nr.135/2006 privind majorarea capitalului social al Casei de Economii şi Consemnaţiuni C.E.C.-S.A., trimis cu adresa nr. PL-x 178 din 26 martie 2007, înregistrat sub nr. 21/87 din 26 martie 2007 şi respectiv, 22/154 din 27 martie 2007, Camera Deputaţilor fiind Cameră decizională. 
În raport de obiectul şi conţinutul său, iniţiativa legislativă face parte din categoria legilor ordinare.
                PREŞEDINTE,                                                          PREŞEDINTE,                                                            
               Mihai  TUDOSE                                                Mihai Nicolae TĂNĂSESCU                     

